620 



I. C. L. Baukow, 



Arteria frontalis, quae, iiti arteria angularis oculi externa arteria- 

 que ethmoidalis, in orbita decursum superficialem offert, postquaui ad 

 angulum oculi internum pervenit, ramulos palpebrales non solum uti 

 etiam arteria angularis externa emittit, sed arteriae angulari internae, 

 ex arteria maxillari externa oriundae, anastomosi iungitur, ramumque 

 usque ad pinnam nasalem decurrentem emittit. 



Arteria glandularis in glandulam magnam, sub bulbo oculi sitam, 

 distribuitur. Arteria ciliaris quaeque tunicam scleroticam in eius 

 parte fere media perforat, antea tamen ramulum emittit, qui ante mar- 

 ginem superiorem cornu nervi optici bilidi decurrens, ad lineani 

 mediam incisurae nervi optici semilunarem tendit, et coronam quod- 

 animodo arteriosam offert, quae incisurani hanc ab anteriore parte 

 determinat. 



In latere quoque sellae turcicae e circulo Willisii ramulus exilis 

 oritur, qui prope clivuni retrocurrit ad apicem u^que ossis petrosi, et 

 haud dubie indicium arteriae carotidis cerebralis offert. Inncturam 

 tamen huius arteriolae cum arteria carotide interna non vidi, cum, 

 quamvis in animalibus compluribus eam cera rubra implevissem, in- 

 iectio tamen eo usque non penetrasset, ut ulterius quam usque ad os 

 petrosum eam persequi mihi contigerit. Truncum carotidis internae 

 in vestigans, ramulum hunc detegere non potui. Nihilo minus iuncturam 

 hanc, quam Mangilius in marmottis, Otto *) etiam in citillis descri- 

 psit, adesse non dubito. Cum verum ramulum hunc, quem in citillis 

 aliis etiam cera non repletis, a me inquisitis, prope sellam turcicam 

 sanguine plenum Semper vidi, per arteriam tantum basilarem implere 

 mihi contigerit, non dubito, in vita etiam in statu normali sanguinem 



*) De animalium quorundam per liiemera dormientiura vasis cephalicis et aure interna 

 Nov. Act. Physic. med. Acad. Caes. Leop. Carol. Tom. XIII. P. I. Bonnae 1826. 4. — 

 Conf. Sulla P^pistola Zootomica del Professore Otto di Brcslavia al Celeberrirao Blu- 

 menbacli del Giuseppe Mangili. Pavia 1828. 8. 



